# Zásady uznávania ERASMUS+ študijných výsledkov na FEIT UNIZA

Na FEIT je ustanovený fakultný ERASMUS+ koordinátor - prodekan pre rozvoj a zahraničné styky, ktorý spolupracuje s:

* prorektorom pre medzinárodné vzťahy a marketing (inštitucionálny ERASMUS+ koordinátor) a Oddelením pre medzinárodné vzťahy a marketing UNIZA,
* prodekanom FEIT pre vzdelávanie,
* subkoordinátormi programu ERASMUS+ na jednotlivých katedrách FEIT.

**Študenti PhD. štúdia:**

* Uznanie študijného pobytu doktorandov v rámci programu ERASMUS+ je ošetrené v dokumente Sprievodca doktorandským štúdiom:

„Započítanie študijného pobytu:

Pred vycestovaním doktoranda do zahraničia v rámci programu ERASMUS+ alebo iného programu mu určí jeho školiteľ úlohy v rámci dizertačného projektu a individuálnej a tímovej vedeckovýskumnej práce, za ktoré v prípade ich splnenia pridelí školiteľ doktorandovi zodpovedajúce kredity“. Odporúča sa udelenie max. 15 kreditov.

* Na základe vyjadrenia školiteľa potvrdí študentovi ERASMUS+ koordinátor FEIT certifikát o uznaní výsledkov na zahraničnej univerzite.
* V prípade, že študent nesplní zadané úlohy na zahraničnej univerzite, uznanie pobytu mu môže byť zamietnuté, resp. bude študent vyzvaný vrátiť celý alebo časť finančného príspevku, čo sa posudzuje individuálne.

**Študenti Bc. a Ing. Štúdia:**

* Subkoordinátori programu ERASMUS+ na jednotlivých katedrách pomáhajú študentom pri výbere predmetov a príprave dokumentu *Potvrdenie o špeciálne upravenom študijnom pláne,* ktorého formulár dodá študentovi Referát pre vedu, výskum a zahraničné vzťahy FEIT. Postup prípravy uvedeného dokumentu je dostupný na internetovej stránke FEIT v dokumente *Postup vybavovania ERASMUS+ mobility – štúdium.*
* Študenti FEIT UNIZA sú povinní vybrať si predmety v celkovom rozsahu min. 15 kreditov (kredity pridelené predmetom prijímajúcou univerzitou).
* Predmety, ktoré študent absolvoval na zahraničnej univerzite sa zapíšu do informačného systému Vzdelávanie (nezabezpečuje si samotný študent): originálny názov predmetu + zahraničná univerzita, kde boli absolvované + získaný počet kreditov + hodnotenie. Získané kredity i hodnotenie sa študentovi započítavajú do kreditov získaných za príslušný akademický rok a hodnotenie do váženého študijného priemeru študenta.

Pozn.: Študentovi sú **za nahradené predmety** (ekvivalenty) pridelené kredity v zmysle študijného plánu na FEIT (aj v prípade, že predmet zahraničnej univerzity má udelený vyšší počet kreditov).

* Po ukončení ERASMUS+ mobility potvrdí študentovi ERASMUS+ koordinátor FEIT, na základe potvrdenia zahraničnej univerzity o absolvovaní pobytu a dosiahnutých výsledkoch, certifikát o uznaní výsledkov na zahraničnej univerzite. **Pozor! Výpis výsledkov štúdia (Transcript of Records), ktorý študent získa zo zahraničnej univerzity po skončení mobility, musí obsahovo zodpovedať zoznamu predmetov uvedených v Learning Agreemente**.
* V prípade, že študent úspešne neabsolvuje všetky predmety zapísané v dokumente Learning agreement a **bude mu na prijímajúcej univerzite pridelených menej ako 10 kreditov**, alebo nesplní ustanovenia Erasmus+ finančnej zmluvy, Erasmus+ pobyt môže byť študentovi uznaný fakultou, avšak nemusí mu byť vyplatená druhá splátka grantu. Toto nesplnenie obsahu dokumentu Learning agreement a nevyplatenie druhej splátky grantu sa posudzuje individuálne.
* Ak **študent počas študijného pobytu získa 0 kreditov**, FEIT UNIZA si vyhradzuje právo na vrátenie celého grantu od študenta. Toto nesplnenie obsahu dokumentu Learning agreement a vrátenie celého grantu sa posudzuje individuálne.
* Predmety zo študijného programu FEIT UNIZA, ktoré boli nahradené a ktoré študent už nemusí absolvovať, zostanú v informačnom systéme, nebudú mať kredity, známku ani body a po absolvovaní mobility sa do informačného systému v rubrike „poznámka“ zvolí „nahradené na mobilite“. Tieto predmety nebudú započítavané medzi neabsolvované predmety s hodnotením FX a zároveň to indikuje, že boli nahradené mobilitou. V dodatku k diplomu sa u týchto predmetov objaví špeciálny indikátor.
* Študentovi sa po úspešnom ukončení štúdia zapíše skutočnosť, že absolvoval študijný pobyt do dodatku diplomu v časti ďalšie informácie.

# Postup na UNIZA pri uzatváraní mobilít a vyplatení/vrátení splátok grantov v mimoriadnych prípadoch (celouniverzitné usmernenie)

1. Skrátení pobytu alebo nedodržania minimálnej dĺžky pobytu
2. Nevyplatenia druhej splátky grantu z dôvodu nesplnenia časti študijných povinností
3. Študent absolvuje celý pobyt, ale nesplní nič zo študijných povinností uvedených v Zmluve o štúdiu

**Postup pri skrátení študijného pobytu v rámci dodržania minimálnej dĺžky (bod č. 1) alebo nedodržania minimálnej dĺžky pobytu (bod č. 2)**

V súlade s pravidlami programu, minimálna dĺžka študijného pobytu sú tri mesiace. Pri predčasnom návrate zo študijného môžu nastať dve situácie:

1. **Ak je študent vyslaný napríklad na 5-mesačný študijný pobyt  a vráti sa predčasne po uplynutí troch mesiacov**

Po písomnom zdôvodnení predčasného návratu prodekanovi (ktorý zastáva pozíciu fakultného Erasmus koordinátora) a po  odsúhlasení dôvodov  prodekanom, je **študentovi vyplatená alikvotná výška grantu kratšia ako 5 mesiacov, podľa skutočnej dĺžky mobility potvrdenej certifikátom z prijímajúcej inštitúcie.** Minimálna dĺžka študijného pobytu musí byť dodržaná. Študent k certifikátu predkladá všetky požadované dokumenty k uzavretiu Erasmus študijného pobytu.

1. **Ak je študent na študijnom pobyte  kratšiu dobu ako tri mesiace, prednášky odsúhlasených predmetov v Zmluve o štúdium ďalej nenavštevuje a neukončí ich skúškou, vtedy, na základe uvedenia vážnych dôvodov, je mu možné vyplatiť alikvotnú čiastku grantu. Tieto dôvody sú napríklad**:
* **Vyššia moc -** živelná pohroma, dlhodobý všeobecný štrajk všetkých inštitúcii v krajine, vojnový konflikt...

Študent k písomnému zdôvodneniu predčasného návratu prikladá potvrdenie dôvodov z prijímajúcej inštitúcie a certifikát o skutočnej dĺžke pobytu (podľa druhu dôvodu predčasného návratu, v niektorých prípadoch aj dokumentáciu zo slovenského veľvyslanectva, polície ...)

* **Vážne zdravotné dôvody neumožňujúce ukončiť študijný pobyt v minimálnej dĺžke 3 mesiacov –** **hospitalizácia v nemocnici, psychické problémy** ...

Študent prikladá k zdôvodneniu predčasného návratu kópiu lekárskej správy a certifikát z prijímajúcej univerzity o dĺžke pobytu

* **Z ďalších dôvodov je možné spomenúť - okradnutie, podvod pri zabezpečení ubytovania, úmrtie blízkej osoby alebo opatrovanie blízkej osoby ...**

Študent prikladá k oznámeniu o predčasnom návrate dokumenty potvrdzujúce tieto dôvody a certifikát o dĺžke pobytu.

**Ak sa študent vráti zo študijného pobytu pred uplynutím minimálnej dĺžky pobytu (menej ako 3 mesiace) a neabsolvuje prednášky a skúšky z predmetov zapísaných v Zmluve o štúdiu, vtedy je postup uzavretia pobytu nasledovný:**

* Študent písomne informuje prodekana o predčasnom ukončení študijného pobytu s uvedením dôvodov. V oznámení študent písomne vysvetlí dôvody predčasného ukončenia.
* K oznámeniu študent predkladá podpornú dokumentáciu (záznam z polície, vyjadrenie z prijímajúcej univerzity, potvrdenie od lekára ...... viď hore uvedené príklady predčasného návratu) a certifikát o skutočnej dĺžke pobytu z prijímajúcej inštitúcie.
* **Prodekan oznámi predčasný návrat študenta prorektorovi pre medzinárodnú spoluprácu (Erasmus inštitucionálnemu koordinátorovi) a zároveň oznámi na študijné oddelenie fakulty.**
* **Na základe posúdenia dôvodov predčasného návratu študenta, prodekan odporučí uznanie dôvodov a nevrátenia alikvotnej čiastky z už vyplatenej prvej splátky grantu. Študent vyplní záverečnú správu.**
* **Po schválení dôvodov a dokumentácie prorektorom, mobilita je uzavretá. Študent je vyzvaný na vrátenie neminutej časti vyplatenej prvej splátky Erasmus grantu (suma je stanovená po odrátaní schválenej alikvotnej časti grantu).**
* V prípade, že oprávnenosť dôvodov na uznanie predčasného návratu nevie posúdiť ani prorektor (inštitucionálny koordinátor), pracovníci OMVaM požiadajú o stanovisko pracovníkov Národnej kancelárie Erasmus+.
* **Ak študent neuvedie žiadne relevantné dôvody predčasného návratu, študent je vyzvaný na vrátenie celého už vyplateného Erasmus+ grantu (prvej splátky).**

**Postup nevyplatenia druhej splátky grantu z dôvodu nesplnenia časti študijných povinností uvedených v Zmluve o štúdiu**

* **Pred vycestovaním na študijný, pobyt fakultný pracovník informuje študenta o fakultných pravidlách uznania/neuznania výsledkov študijných pobytov**.
* Po ukončení študijného pobytu, študent oboznámi prodekana s dôvodmi nesplnenia si povinností.
* **Po posúdení všetkých skutočností, prodekan v potvrdení o uznaní/neuznaní výsledkov štúdia uvedie fakultné pravidlá uznávania/neuznávania výsledkov z mobilít, o ktorých bol študent informovaný pred začatím mobility a požiada o nevyplatenie druhej splátky grantu.**
* S potvrdením o uznaní/neuznaní výsledkov študijného pobytu, sú na OMVaM zasielané všetky Erasmus dokumenty požadované k uzavretiu mobility.
* Po odsúhlasení nevyplatenia druhej splátky prorektorom je mobilita uzavretá bez vyplatenia druhej splátky.

**Postup v prípade, ak študent absolvuje celý študijný pobyt, ale nesplní nič zo študijných povinností uvedených v Zmluve o štúdiu**

* **Pred vycestovaním na študijný pobyt, fakultný pracovník informuje študenta o fakultných pravidlách uznania/neuznania v**ýsledkov študijných pobytov.
* **V prípade, že po ukončení študijného pobytu, študent nezíska žiadne kredity, prodekan/fakultný koordinátor v potvrdení o neuznaní študijných výsledkov mobility uvedie dôvody neuznania z fakultných pravidiel uznávania/neuznávania výsledkov Erasmus mobilít. Prílohou potvrdenia sú všetky z požadovaných Erasmus dokumentov k uzavretiu študijného pobytu, ktoré bolo možné získať od študenta alebo prijímajúcej univerzity.** Ak študentovi nie je vystavený ani výpis výsledkov absolvovaných predmetov zo zahraničnej univerzity, fakultný pracovník požiada o stanovisko pracovníkov prijímajúcej univerzity.
* **Po uzavretí mobility na OMVaM je študent je vyzvaný na vrátenie celej prvej splátky grantu vyplatenej pred nástupom na pobyt.**